Peppino di Capri
Peppino di Capri (õieti Giuseppe Faiella; sündinud 27. juulil 1939 Napolis) on itaalia poplaulja ja pianist. Ta alustas karjääri The Rockersi lauljana. 1958. aastal ilmus singel hittlugudega "Malatia" ja "Nun è Peccato". 1970. aastatel esines ta ansambliga New Rockers. Ta on võitnud mitme muusikafestivali peaauhinna. Ta esindas Itaaliat 1991. aasta Eurovisiooni lauluvõistlusel lauluga "Comme è ddoce 'o mare" ning sai 89 punktiga seitsmenda koha.